**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 70. Статута Општине Гаџин Хан ( “Службени лист града Ниша” број 10/2019 и 101/2019), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004), Програма мера подршке за спровођење пољопривредне политике и политике руралног развоја општине Гаџин Хан, на својој 9. (деветој) седници, одржаној дана 26. новембра 2020. године,

Р Е Ш Е Њ Е

О ОБРАЗОВАЊУ

КОМИСИЈЕ ЗА КОНТРОЛУ КОРИСНИКА ДОДЕЉЕНИХ ПОДСТИЦАЈА ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА НА ТЕРИТОРИЈИ ОПШТИНЕ ГАЏИН ХАН

Формира се Комисија за контролу корисника додељених подстицаја за инвестиције у физичку имовину пољопривредних газдинстава на територији општине Гаџин Хан и контролу над набавком основних средстава из пољопривредних кредита банака чију камату суфинансира општина, за претходне 5 године у следећем саставу:

1. **Милена Живковић,** председник
2. **Снежана Стојановић,** члан
3. **Мирослав Крстић,** члан
4. **Немања Радоњић,** члан
5. **Mирјана Петровић**, члан

Задатак Комисије је да утврди да ли корисник подстицаја користи предмет за који је остварио подстицаје у складу са решењем Комисије за спровођење програма мера пољопривредне политике и политике руралног развоја о додели подстицаја, односно да утврди да ли:

1) опрему и механизацију која је предмет инвестиције за коју је остварио подстицаје, користи у складу са предвиђеномнаменом;

2) опрему и механизацију која је предмет инвестиције за коју је остварио подстицаје није отуђио односно није дао другим лицима у закуп, у року од 5 година од дана исплате подстицаја;

3) набављена грла, стеоне јунице није отуђио у року од 5 година, у овчарству и козарству мушка грла у року од 2 године, женска грла у року од 5 година, а у свињарству мушка грла у року од 1 године а женска у року од 3 године;

4) није отуђио засаде у периоду заснивања и експлоатације- у зависности од воћне врсе;

5) сву документацију која се односи на инвестицију чува најмање 5 година од дана исплате подстицаја;

6) корисници пољопривредних кредита чију камату суфинансира општина, користе кредите у складу са њиховом наменом.

Корисници подстицаја и кредита дужни су да Комисији омогуће вршење контроле на лицу места у периоду од 5 година од дана исплате подстицаја односно кредита.

Корисник подстицаја и кредита за кога се записником Комисије за контролу додељених подстицаја и кредита утврди да није поступао у складу решењем и горе наведеним одредбама, дужан је да врати примљени износ подстицаја - кредита, са припадајућом законском затезном каматом на основу решења о повраћају средстава које доноси Комисија за спровођење програма мера пољопривредне политике и политике руралног развоја, а на основу достављеног записника.

ОПШТИНСКО ВЕЋЕ ОПШТИНЕ ГАЏИН ХАН

Број: 06-564/20-III

У Гаџином Хану, 26.11.2020.године

ПРЕДСЕДНИК

Милисав Филиповић